Стефан Маларме
Въздишка

Превод от френски: Кирил Кадийски, 1994

chitanka.info

С душа към твойто чело, о,сестро — есента

пъстрее там с лунички и чезне в унес тя, —

към скитащия свод на твоя поглед нежен

политам — сякаш в парк от тиха скръб премрежен

въздиша към Лазура бял предан водоскок.

… Лазурът на Октомври тъй блед и тъй висок

с едно униние безкрайно и агония

на шума в мъртвата вода, където гони я

тих вятър и начупва студения кристал

и жълто слънце тегли лъча си изтънял.

Издание: Стефан Маларме. Поезия. Подбор и превод от френски Кирил Кадийски. Издателство „Нов Златорог“, София, 1994.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.